CELEX: 32013R1078
Language: lt
Date: 2013-10-31 00:00:00
Title: 2013 m. spalio 31 d. Komisijos įgyvendinimo reglamentas (ES) Nr. 1078/2013 dėl leidimo naudoti fumaro rūgštį kaip visų rūšių gyvūnų pašarų priedą  Tekstas svarbus EEE

1.11.2013   
            
            
               LT
            
            
               Europos Sąjungos oficialusis leidinys
            
            
               L 292/7
            
         KOMISIJOS ĮGYVENDINIMO REGLAMENTAS (ES) Nr. 1078/2013
   2013 m. spalio 31 d.
   dėl leidimo naudoti fumaro rūgštį kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               pagal Direktyvą 70/524/EEB neterminuotas leidimas naudoti fumaro rūgštį kaip visų rūšių gyvūnų pašarų priedą suteiktas Komisijos direktyva 80/678/EEB (3). Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šis priedas buvo įtrauktas į pašarų priedų registrą kaip esamas produktas;
            
         
               (3)
            
            
               vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateiktas prašymas iš naujo įvertinti fumaro rūšį kaip visų rūšių gyvūnų pašarų priedą ir priskirti jį prie priedų kategorijos „technologiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               Europos maisto saugos tarnyba (toliau – Tarnyba) 2013 m. sausio 29 d. priimtoje nuomonėje (4) padarė išvadą, kad siūlomomis naudojimo sąlygomis fumaro rūgštis nedaro nepageidaujamo poveikio gyvūnų sveikatai, žmonių sveikatai ar aplinkai ir gali konservuoti pašarus. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               fumaro rūgšties vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti fumaro rūgštį;
            
         
               (6)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą pašarų priedą, priklausantį priedų kategorijai „technologiniai priedai“ ir funkcinei grupei „konservantai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Priede nurodytą pašarų priedą ir pašarus, kurių sudėtyje yra šio priedo, kurie buvo pagaminti ir paženklinti iki 2014 m. gegužės 21 d. laikantis taisyklių, taikytų iki 2013 m. lapkričio 21 d., galima toliau pateikti rinkai ir naudoti, kol pasibaigs turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
   
      (3)  1980 m. liepos 4 d. 33-ioji Komisijos direktyva 80/678/EEB, kuria iš dalies keičiami Tarybos direktyvos 70/524/EEB dėl pašarų priedų priedai (OL L 185, 1980 7 18, p. 48).
   
      (4)  EFSA leidinys, 2013 m.; 11(2):3102.
   
      PRIEDAS
      
                  Priedo identifikavimo numeris
               
               
                  Priedas
               
               
                  Cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Veikliosios medžiagos kiekis mg kilograme visaverčio pašaro, kurio drėgnis yra 12 %
               
            
                  
                     Technologinių priedų kategorija. Funkcinė grupė: konservantai
                  
               
            
                  1a297
               
               
                  Fumaro rūgštis
               
               
                  
                               
                           
                           
                              
                                 Priedo sudėtis
                              
                              Fumaro rūgštis 99,5 %
                              Kieto pavidalo
                           
                        
                               
                           
                           
                              
                                 Veikliosios medžiagos apibūdinimas
                              
                              Fumaro rūgštis
                              C4H4O4
                              
                              CAS Nr. 110–17–8
                           
                        
                               
                           
                           
                              
                                 Analizės metodas
                                  (1)
                              
                              Fumaro rūgščiai pašarų priede nustatyti: infraraudonosios sugerties spektrofometrija ir titravimas su natrio hidroksidu (Maisto cheminių medžiagų kodekso 7-asis leidimas).
                              Fumaro rūgščiai (visam kiekiui) nustatyti pašarų premiksuose ir pašaruose: efektyviosios skysčių chromatografijos metodas, grindžiamas jonų atskyrimu kartu naudojant UV detektorių (HPLC-UV).
                           
                        
               
                  Naminiai paukščiai ir kiaulės
               
               
                  —
               
               
                  —
               
               
                  20 000
               
               
                  Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
               
               
                  2023 m. lapkričio 21 d.
               
            
                  Jauni gyvūnai, maitinami pieno pakaitalais
               
               
                  —
               
               
                  —
               
               
                  10 000 (2)
                  
               
            
                  Kitų rūšių gyvūnai
               
               
                  —
               
               
                  —
               
               
                  —
               
            
         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje www.irmm.jrc.be/crl-feed-additives
      
         (2)  Fumaro rūgšties mg kilograme pieno pakaitalo.